Source: https://myzvolen.sme.sk/c/20771637/podmienka-za-pyliactvo-pre-inziniera-z-ocovej.html
Timestamp: 2018-04-21 05:34:25+00:00
Document Index: 565589

Matched Legal Cases: ['súd ', 'súd ', 'Súd ', 'súd ', 'súd ', 'súd ']

Podmienka za pyliactvo pre inžiniera z Očovej - myzvolen.sme.sk
Podmienka za pyliactvo pre inžiniera z Očovej
Krajský súd jeho odvolanie zamietol.
8. mar 2018 o 8:10 SITA
OČOVÁ. Trest desať mesiacov odňatia slobody podmienečne za pytliactvo potvrdil odvolací senát Krajského súdu v Banskej Bystrici pre 62-ročného inžiniera Dalimíra z Očovej. Obžalovaný sa na odvolacom konaní ospravedlnil zo zdravotných dôvodov.
Podľa súdov s ďalšími štyrmi kamarátmi pytliačil koncom roku 2005 a začiatkom roku 2006. Na jelene, srncov, diviaky a inú zver strieľal z vozidla, vybaveného reflektormi. Kamaráti mu svietili a po streľbe pomáhali zasiahnutú zver naložiť do auta a doma rozobrať.
Partia nelegálne lovila v revíroch poľovníckych združení Očová-Háj, Očová-Iviny, Zvolenská Slatina a na území Lesov SR. Polícia po odhalení trestnej činnosti pri domových prehliadkach zaistila okrem guľovnice s puškohľadom, krátkej guľovej zbrane, streliva aj poľovnícky nôž a iné veci. Našli aj hlavy jeleňa a srnca v koži, balíky mrazeného mäsa a trofeje srnca, daniela, kly z diviaka.
Znalcovi predložili na posúdenie 37 kusov srnčích trofejí, dvanásť jeleních, štyri diviačie a po jednej z daniela a jazveca. Poškodené združenia si vyčíslili spôsobenú škodu, ale súd ich odkázal na civilný proces. Súd poukázal na nebezpečnosť Dalimírovho konania a jeho spolupáchateľov.
Išlo o člena poľovníckeho združenia, ktorý má osobitne určenú povinnosť prírodu a zver chrániť. Zo štyroch spolupáchateľov jeden zomrel, ale v prípravnom konaní vypovedal, ako to robili. Rovnako proti obžalovanému svedčili aj ostatní traja pomocníci, ktorých už skôr právoplatne odsúdili.
U Dalimíra trestné stíhanie prerušili pre jeho zdravotný stav. V prípravnom konaní odmietol vypovedať a prvostupňový súd požiadal, aby konal v jeho neprítomnosti. Nezúčastnil sa zo zdravotných dôvodov ani na odvolacom konaní. Jeho obhajkyňa žiadala trestné stíhanie prerušiť, ale odvolací senát jej nevyhovel. Dôvodila posudkami znalcov, že pre ťažkú poruchu zdravia jej klienta nemožno postaviť pred súd.
Rozhodnutie odvolacieho súdu je právoplatné. Podľa predsedu senátu prvostupňový súd pri ukladaní trestu prihliadol aj na zdravotný stav obžalovaného. Okrem desaťmesačného trestu odňatia slobody s podmienečným odkladom na jeden a pol roka dostal aj jednoročný zákaz poľovať.
Súdy mu uložili aj trest prepadnutia guľovnice a krátkej guľovej zbrane kalibru 7,65 milimetrov. Vlastníkom zbraní sa stáva štát. Prvostupňový súd pri ukladaní trestu zohľadnil i skutočnosť, že od spáchania skutku uplynulo viac ako desať rokov.
Kiska nepovedal, či by vymenoval Sakovú za ministerku vnútra 2 743
Veľká investícia vo Zvolene: Chystá sa rozsiahla prestavba 1 601
Most pri Zvolene budú opravovať viac ako mesiac 1 119
Zomrel známy psychológ a úspešný atletický tréner Miroslav Brada 814
Zo súdu: Zvolenčana vinia z vraždy. Pozostatky ženy našli pri Tajchu 384
Lesnícke dni vyvrcholia zajtra koncertmi 375
Ďalšia kvalitná kapela zo Zvolena: Reconcern vydajú debutový album a začínajú koncertovať 135
Ivana Sujová: Folklór sa mi vryl pod kožu 121
1. Veľká investícia vo Zvolene: Chystá sa rozsiahla prestavba 5 545
2. Kiska nepovedal, či by vymenoval Sakovú za ministerku vnútra 2 743
3. Zomrel známy psychológ a úspešný atletický tréner Miroslav Brada 1 487
4. Dedinské štadióny: V Očovej využívajú areál aj na folklór, pekné prostredie v Trnavej Hore Foto 1 247
5. Most pri Zvolene budú opravovať viac ako mesiac 1 119
7. Ďalšia kvalitná kapela zo Zvolena: Reconcern vydajú debutový album a začínajú koncertovať 400
8. Zo súdu: Zvolenčana vinia z vraždy. Pozostatky ženy našli pri Tajchu 384
9. Krajina uprostred Nič(oho) šiestimi očami 300